AIŠKINAMASIS RAŠTAS

Dėl Molėtų miesto bendrojo plano keitimo ir planavimo tikslų nustatymo

**1. Parengto tarybos sprendimo projekto tikslai ir uždaviniai**

Remiantis Molėtų rajono savivaldybės teritorijos bendrojo plano sprendinių įgyvendinimo stebėsenos ataskaitos (2008-2016 m.), aprobuotos Molėtų rajono savivaldybės tarybos 2017 m. rugsėjo 28 d. sprendimu Nr. B1-162 „Dėl Molėtų rajono savivaldybės teritorijos bendrojo plano sprendinių įgyvendinimo stebėsenos ataskaitos (2008-2016 m.) aprobavimo“, išvadomis, siūloma pakeisti Molėtų miesto bendrąjį planą, , patvirtintą Molėtų rajono savivaldybės tarybos 1996 m. rugpjūčio 22 d. sprendimu Nr. 94 (Molėtų miesto bendrojo plano keitimas, patvirtintas Molėtų rajono savivaldybės tarybos 2010 m. lapkričio 25 d. sprendimu Nr. B1-174 „Dėl pakeisto Molėtų miesto bendrojo plano patvirtinimo“). Molėtų miesto bendrojo plano keitimas reikalingas ir dėl pasikeitusios teritorijų planavimą reglamentuojančių teisės aktų reikalavimų visumos. Norint užtikrinti darnų Molėtų miesto vystymąsi, sudaryti sąlygas privačioms investicijoms, derinti fizinių ir juridinių asmenų ar jų grupių bei savivaldybės interesus būtina rengti Molėtų miesto bendrojo plano keitimą.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 19 punktas, Lietuvos Respublikos teritorijų įstatymo 28 straipsnio 1 dalis, Kompleksinio teritorijų planavimo dokumentų rengimo taisyklių, patvirtintų Lietuvos Respublikos aplinkos ministro 2014 m. sausio 2 d. įsakymu Nr. D1-8 „Dėl Kompleksinio teritorijų planavimo dokumentų rengimo taisyklių patvirtinimo“, 223 punktas.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės. Pakeistas Molėtų miesto bendrasis planas leis pagerinti Molėtų miesto ir priemiesčio kraštovaizdžio planavimo kokybę, sudaryti sąlygas darniai miesto raidai, racionaliam miesto ir priemiesčio teritorijos naudojimui, kompleksiškai spręsti urbanistinius uždavinius, formuoti ekologinei pusiausvyrai būtinas gamtines struktūras, palaikyti gamtinio karkaso struktūros vientisumą Molėtų mieste ir priemiestyje, tvarkyti kultūrinio kraštovaizdžio paveldą.

Neigiamų pasekmių nėra.

**4. Priemonės sprendimui įgyvendinti**

Pavesti Molėtų rajono savivaldybės administracijos direktoriui organizuoti Molėtų miesto bendrojo plano, patvirtinto Molėtų rajono savivaldybės tarybos 1996 m. rugpjūčio 22 d. sprendimu Nr. 94 (Molėtų miesto bendrojo plano keitimas, patvirtintas Molėtų rajono savivaldybės tarybos 2010 m. lapkričio 25 d. sprendimu Nr. B1-174 „Dėl pakeisto Molėtų miesto bendrojo plano patvirtinimo“), keitimą.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

59 000 Eur, Europos sąjungos struktūrinių fondų lėšos.

**6.Vykdytojai, įvykdymo terminai**

Molėtų rajono savivaldybės administracijos direktorius organizuoja Molėtų miesto bendrojo plano, patvirtinto Molėtų rajono savivaldybės tarybos 1996 m. rugpjūčio 22 d. sprendimu Nr. 94 (Molėtų miesto bendrojo plano keitimas, patvirtintas Molėtų rajono savivaldybės tarybos 2010 m. lapkričio 25 d. sprendimu Nr. B1-174 „Dėl pakeisto Molėtų miesto bendrojo plano patvirtinimo“), keitimą. Numatomi vykdymo terminai – 24 mėn. nuo sutarties su plano rengėju pasirašymo datos.